Diari Oficial de la Generalitat Valenciana


Sumari del DOGV 7647, del 30-10-2015 (2015/8532)

Notificació de la sentència dictada en el judici verbal número 116/2015.
------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8532


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència dictada en el judici verbal número 116/2015. [2015/8532]  
Mitjançant aquest procediment de judici verbal, seguit a instàncies de Gas Natural Servicios SDG, SA, contra Mihail Zisu, s'ha dictat la sentència que, literalment, és com segueix:  
  
«Sentència número 161/2015  
Torrent, 17 de juliol de 2015  
Emma Sancho Gimeno, magistrada jutgessa del Jutjat de Primera Instància número 3 dels de Torrent i partit, he vist les presents actuacions de judici verbal, entaulades per la procuradora la senyora Medina Cuadros, en nom i representació de Gas Natural Sud SDG, SA, contra Mihail Zisu, en rebel·lia processal, i:  
Dispositiva  
Estime íntegrament la demanda entaulada per la procuradora la senyora Medina Cuadros, en nom i representació de Gas Natural Sud SDG, SA, contra Mihail Zisu, en rebel·lia processal.  
Primer. Declare resolt el contracte de subministrament de gas existent entre les parts (contracte número 4050834) per al subministrament de gas natural a l'habitatge siti al carrer del Camí Vell de Torrent, número 8, 4t, porta 16, d'Alaquàs (València).  
Segon. I condemne el demandat a sotmetre's a la declaració de resolució contractual esmentada més amunt, i el condemne, en conseqüència, a facilitar l'entrada al domicili esmentat, on es presta el subministrament de gas, a l'operari de la part actora, a fi que aquest desmunte i retire el comptador i clausure la instal·lació receptora, amb l'advertència que, si no hi accedeix de manera voluntària, s'ordenarà l'entrada forçosa a aquest efecte al domicili esmentat, amb la intervenció de la comissió judicial, en execució d'aquesta sentència.  
Tercer. I condemne, així mateix, el demandat a pagar a l'actora la quantitat de 1.257,51 euros, per l'import de les factures reportades fins a l'última lectura facturada de data 12 de gener de 2012, més l'import a què puge el gas consumit, termes fixos (preu de les tarifes fixes, lloguer de comptador) i impostos des de l'última lectura facturada fins a la que resulte en el moment en què es produïsca la desconnexió; tot això, més els interessos legals que siguen procedents, i condemne, així mateix, el demandat al pagament de les costes processals.  
Notifiqueu-la.  
Aquesta és la meua sentència, de 1a qual s'expedirà un testimoniatge per a unir-lo a les actuacions principals, i porteu-ne l'original al llibre de sentències d'aquest jutjat, i, en contra, s'hi podrà interposar un recurs d'apel·lació en el termini dels 20 dies següents a la notificació, recurs que coneixerà l'Audiència Provincial de València, que pronuncie, mane i firme.»  
  
I atés que el demandat, Mihail Zisu, es troba en parador desconegut, expedisc aquest edicte a fi que li valga de notificació de forma deguda.  
  
  
Torrent, 13 d'octubre de 2015.- La lletrada de l'Administració de Justícia: Emma Sancho Gimeno.